**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 9 ОТ ЗАСЕДАНИЕ НА ОИК НА 13.03.2016 Г.

Днес, 13.03.2016 г., в 20.00 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател; Пирин Луканов – зам.-председател;

Иван Иванов – секретар;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1. | Решение относно допускане до участие във втори тур в с. Септемврийци. |
| 2. | Решение относно насрочване на втори тур на избора за кмет на кметство с.Септемврийци. |
| 3. | Решение относно постъпил сигнал за нарушение на изборното законодателство постъпил от Цветан Иванов Александров – общински ръководител на ПП ГЕРБ. |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на ОИК докладва получена разписка от ИО за обработване на изборните резултати за изборите за кмет на кметство Септемврийци.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

Общинската избирателна комисия на основание чл. 246 от ИК и въз основа на получените данни от протоколите на СИК

**РЕШИ:**

Допуска до участие във втори тур:

1.АНЖЕЛА ГЕОРГИЕВА ГЕОРГИЕВА издигната от Движение за права и свободи - ДПС, получила 47 действителни гласове.

2.КРАСИМИР ИВАНОВ ПЕТРОВ издигнат от ПП ГЕРБ, получила 30 действителни гласове.

Пристъпи се към обсъждане на т. 2 от дневния ред.

Председателят на ОИК докладва получена разписка от ИО за обработване на изборните резултати за изборите в община Димово, видно от която следва да бъде насрочен втори тур за избор на кмет на кметство Септемврийци.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

Общинската избирателна комисия на основание чл. 87, ал. 1, т. 29 от ИК и въз основа на получените данни от протоколите на СИК

**РЕШИ:**

Насрочва втори тур на изборите за Кмет на кметство Септемврийци на 20.03.2016 г.

Пристъпи се към обсъждане на т. 3 от дневния ред.

Постъпил е сигнал от Цветан Иванов Александров – общински ръководител на ПП ГЕРБ Димово, за това че в изборното помещение в СИК Септемврийци, е намерена бележка с имената на кандидата за кмет на с.Септемврийци, Анжела Георгиева Георгиева, кандидат на Движение за права и свободи – ДПС. Към сигнала е приложена хартиена бележка с имената на Анжела Георгиева Георгиева и номер 2 в квадратче, задраскано с хикс. Бележката е с размери 9.5см х 4см, съществено се различава от размера на бюлетината и няма характер на агитационен материал. След проведено обсъждане, комисията намира, че не е установено кой е оставил бележката в изборното помещение, кога и как същата е попаднала в изборното помещение. Не са налице основания за констатиране нарушения на Изборния кодекс.

На основание чл. 87, ал. 1, т. 22 от ИК ОИК Димово :

РЕШИ:

Оставя без уважение подадения сигнал.

След изчерпване на дневния ред заседанието беше закрито в 21.30часа.

ПРЕДСЕДАТЕЛ :

СЕКРЕТАР :